อภินิหารจากอาลีบาบา
วันนี้ผมต้องขอชม แจ็ค หม่า ว่า นายแน่มาก เมื่อ เว็บไซต์ Tmall.com ของเขาสร้างอภินิหาร ขายทุเรียนหมอนทอง 80,000 ลูก หมดภายในเวลาเพียง 1 นาที ก่อนที่จะเดินทางมาเยือนไทยหนึ่งวันเข้าพบ พล.อ.ประยุทธ์ จันทร์โอชา นายกรัฐมนตรี ดร.สมคิด จาตุศรีพิทักษ์ รองนายกฯ เพื่อร่วมลงนามเอ็มโอยูลงทุนในอีอีซี 11,000 ล้านบาท ราว 350 ล้านดอลลาร์สหรัฐฯ เมื่อวันที่ 19 เมษายน,ปกติการลงทุนของ อาลีบาบา ที่ไม่ถึง 3,000 ล้านดอลลาร์ จะไม่ถึงมือ แจ็ค หม่า,เว็บไซต์ ซินหัวเน็ต ของทางการจีน เป็นผู้เปิดเผยเรื่องนี้เมื่อวันที่ 20 เมษายน หลังจาก แจ็ค หม่า กลับไปแล้วว่า เมื่อวันที่ 18 เมษายน ก่อนที่ แจ็ค หม่า จะเดินทางมาไทยหนึ่งวัน เว็บไซต์ Tmall.com ของ อาลีบาบากรุ๊ป สามารถจำหน่าย ทุเรียนหมอนทอง ซึ่งเป็นสินค้าส่งออกที่ดังที่สุดของไทย และเป็นที่โปรดปรานของชาวจีน ถึง 80,000 ลูก ภายในเวลา 1 นาที แต่ไม่ได้รายงานว่าขายลูกละเท่าไหร่,เว็บไซต์ ซินหัวเน็ต รายงานด้วยว่า อาลีบาบากรุ๊ป ยังได้ลงนามในข้อตกลง เป็นตัวแทนจำหน่ายทุเรียนพันธุ์หมอนทอง กับ รัฐบาลไทย มูลค่า 428 ล้านดอลลาร์ ราว 13,482 ล้านบาท (31.50 บาทต่อดอลลาร์) ซึ่งเป็นทุเรียนไทยพันธุ์ที่มีชื่อเสียงโด่งดังที่สุด,เรื่องนี้ยิ่งน่าตื่นตะลึงเมื่อนักข่าวไปถาม คุณกฤษฎา บุญราช รัฐมนตรีเกษตรฯ ท่านตอบดีมากว่า ได้สั่งการให้ปลัดกระทรวงเกษตรฯและผู้เกี่ยวข้อง ไปช่วยตรวจสอบด้วยว่าข้อเท็จจริงเป็นอย่างไร กระทรวงเกษตรฯจะทำอะไรบ้าง เพื่อช่วยเกษตรกรบ้านเรา หรือนำมาใช้กับแนวทางการผลิตและจำหน่ายของเกษตรกร,ฟังแล้วก็แปลได้ว่า ท่านรัฐมนตรีเกษตรฯไม่รู้เรื่องอะไรเลย ที่ เว็บไซต์ทีมอลล์ของอาลีบาบาขายทุเรียนหมอนทอง 80,000 ลูก หมดในเวลา 1 นาที ต้องสั่งให้ปลัดกระทรวงไปหาข้อเท็จจริง แล้ว ท่านรัฐมนตรีเกษตรฯ จะรู้ไหมว่า ปัญหาของเกษตรกรไทยมีมากมายขนาดไหน รวมทั้ง ปัญหาของชาวสวนทุเรียน ปัญหาของพ่อค้าส่งออกผลไม้ไทย ทุกคนเขาเดือดร้อนกันมาหลายปีแล้ว เพราะ ทุเรียนหมอนทอง ถูก ล้งจีน เหมาสวนซื้อล่วงหน้าไปหมดแล้ว ตั้งแต่ทุเรียนยังไม่ออกดอกด้วยซ้ำ เพื่อส่งออกไปขายที่เมืองจีน,ผมเปิดดู ราคาทุเรียนหมอนทอง ณ วันที่ 19 เมษายน จากราคาขายส่งที่ ตลาดไท อยู่ที่ กก.ละ 140 บาท ถ้าคัดเลือกเอาเกรดดีๆ แช่เย็นส่งไปเมืองจีนขายผ่านเว็บไซต์ทีมอลล์ของอาลีบาบา ผมคิดว่าราคาคงแพงกว่าที่ตลาดไทหลายเท่าตัวเลยทีเดียว,แต่ กำไรทั้งหมดตกอยู่กับพ่อค้าจีน ส่วน ประเทศไทย และ เกษตรกรไทย มีรายได้แค่ ราคาทุเรียนหน้าสวนถูกๆ ถ้าเป็นราคาเหมาสวนล่วงหน้าจากล้งจีน ราคาจะถูกกว่าตลาดไทมาก กำไรเนื้อๆ ไปอยู่ที่ ล้งจีน ผู้ส่งออกจากไทย (ที่เป็นพ่อค้าจีนอีก) ผู้นำเข้าจากจีน และ เว็บไซต์ทีมอลล์ของอาลีบาบา แต่ ชาวสวนทุเรียนไทยคงไม่มีทางรวยขึ้น เพราะยังคงได้แค่ ค่าแรงดูแลสวนทุเรียน ให้กับ ล้งจีน ต่อไปอย่างไร้อนาคต,เรื่องนี้ไม่ใช่เรื่องใหม่ และไม่ใช่ปัญหาของ ชาวสวนทุเรียน เท่านั้น แต่เป็นปัญหาของประเทศไทย ผมหวังว่า พล.อ.ประยุทธ์ จันทร์โอชา นายกรัฐมนตรี คงจะไม่ลืมคำสั่งของตัวเองเมื่อปี 2559 ที่เป็นห่วงเป็นใยในเรื่องนี้มาก สั่งให้ กระทรวงพาณิชย์ ไปตรวจสอบ ล้งจีน และ ล้งจีนที่ร่วมทุนกับคนไทย ที่มีอยู่ กว่า 1,000 รายทั่วประเทศ (จำนวนในสมัยนั้น) ได้เสียภาษีนิติบุคคลหรือไม่ เป็นนอมินีหรือไม่ รวมทั้ง ให้ตรวจสอบโครงสร้างผู้ถือหุ้น เส้นทางการเงิน ด้วย ไม่รู้วันนี้ท่านลืมไปหมดแล้วหรือยัง,แจ็ค หม่า มาไทยครั้งนี้ ไม่เพียงได้เป็นตัวแทนจำหน่ายทุเรียนหมอนทองชื่อดังของไทย ในเว็บไซต์ Tmall.com เท่านั้น แต่ยังได้ เป็นตัวแทนจำหน่ายข้าวไทย โดยเปิดตัว ThaiRice Flagship Store บนเว็บไซต์ Tmall.com ด้วย ซึ่ง คุณสนธิรัตน์ สนธิจิรวงศ์ รัฐมนตรีพาณิชย์ ฝันหวานว่าจะผลักดัน ข้าวไทย และ ทุเรียนหมอนทอง เข้าถึงผู้บริโภคกว่า 1,400 ล้านคนในจีน,แล้ว ชาวนาไทย ชาวสวนทุเรียนไทย จะได้อะไรและมีอะไรดีขึ้นบ้าง ผมฝาก นายกฯตู่ ช่วยถามตัวเองด้วยครับ อย่าเอาแต่ฝันหวานอย่างเดียว.,ลม เปลี่ยนทิศ
วันนี้ผมต้องขอชม แจ็ค หม่า ว่า นายแน่มาก เมื่อ เว็บไซต์ Tmall.com ของเขาสร้างอภินิหาร ขายทุเรียนหมอนทอง 80,000 ลูก หมดภายในเวลาเพียง 1 นาที
แจ็ค หม่า,ขายทุเรียนหมอนทอง,ประยุทธ์ จันทร์โอชา,หมายเหตุประเทศไทย,ลม เปลี่ยนทิศ